OBH 7321/1998.
Az állampolgári jogok országgyűlési biztosának jelentése
Ügyintéző: Dr. Németh Andrea

Az eljárás megindítása

A panaszos az állampolgári jogok országgyűlési biztosához fordult, sérelmezve a Naplemente Alapítvány által fenntartott pátyi időskorúak otthonában biztosított ellátást.

A vizsgálat a szociális biztonsághoz való jog érintettsége miatt indult.

Alkalmazott jogszabályok
1993. évi LIX. törvény az állampolgári jogok országgyűlési biztosáról
16. § (1) Az országgyűlési biztoshoz bárki fordulhat, ha megítélése szerint valamely hatóság [29. § (1) bek.], illetve közszolgáltatást végző szerv (a továbbiakban együtt: hatóság) eljárása, ennek során hozott határozata (intézkedése), illetőleg a hatóság intézkedésének elmulasztása következtében alkotmányos jogaival összefüggésben sérelem érte vagy ennek közvetlen veszélye áll fenn, feltéve, hogy a rendelkezésre álló közigazgatási jogorvoslati lehetőségeket már kimerítette, illetve jogorvoslati lehetőség nincs számára biztosítva.
29. § (1) E törvény alkalmazásában hatóság:
a) az államhatalmi, államigazgatási feladatot ellátó szerv;
b) az államigazgatási jogkörben eljáró egyéb szerv;
c) a fegyveres erők;
d) a rendőrség, a rendészeti szerv;
e) a nemzetbiztonsági szolgálatok;
f) az igazságügyi szerv - kivéve a bíróságot -;
g) a helyi önkormányzat;
h) a bíróságon kívüli jogvitát kötelező érvénnyel eldöntő szerv.
(2) Ez a törvény a kihirdetése napján lép hatályba.
(3)
(4) A 3. § (3) bekezdésében foglaltakat a miniszterhelyettesre és a tanácstagra is alkalmazni kell.
(5) A külön biztosra törvény e törvénytől eltérő szabályokat állapíthat meg.

A tényállás és a vizsgálat megállapításai

A panaszos beadványában kifogásolta, hogy a Naplemente Alapítvány által fenntartott pátyi időskorúak otthonában nem biztosított a folyamatos orvosi ellátás, nem megfelelő a betegekkel való bánásmód, valamint sérelmezte a vagyonkezelés gyakorlatát.

Az országgyűlési biztos az otthon működésével kapcsolatban vizsgálat lefolytatására kérte fel a Pest Megyei Közigazgatási Hivatal vezetőjét. A Közigazgatási Hivatal vizsgálata megállapította, hogy a panaszos segítségért fordult az ügyészséghez, és ügye már bírósági szakaszban van.

Az 1993. évi LIX. törvény 16. § (1) valamint a 29. § (1) bekezdése értelmében a bíróság nem tartozik azon hatóságok közé, amely határozatainak, eljárásának vizsgálata az országgyűlési biztos hatáskörébe tartozik.

Felhívom a Pest Megyei Közigazgatási Hivatal vezetőjének a figyelmét, hogy 
- a 188/1999. Korm.rendelet 14. §-a értelmében normatív állami hozzájárulásban részesülő nem állami, egyházi fenntartású szociális intézmény esetében a működést engedélyező szerv - a megyei, fővárosi, valamint egyházi módszertani intézménynek mint szakértőnek a bevonásával - évente legalább egy alkalommal ellenőrzi, hogy a fenntartó a szociális intézményt
	a) a működési engedélyben, és
b) az e rendeletben, valamint a külön jogszabályban foglaltaknak megfelelően 	működteti-e, így különösen azt, hogy az egyszeri hozzájárulásnak az Szt. 117/B. §-ban 	meghatározott mértékű elkülönítésére, felhasználására, valamint a térítési díjakra 	vonatkozó kötelezettségét teljesíti-e, a belső szabályzatokat szakszerűen elkészítették-	e, a szolgáltatás szakmai követelményei érvényesülnek-e, a szakmai szolgáltatás 	körében okozott kár megtérítésére vonatkozó felelősségbiztosítási szerződést 	fenntartja-e, a bentlakásos intézmények esetében a tartós elhelyezést megelőző 	előgondozási feladatoknak eleget tettek-e, ha hiányosságokat tapasztal, akkor 	alkalmazza a jogszabályban meghatározottakat,
- a 188/1999. Korm.rendelet 23. § (8) bekezdése értelmében a működést engedélyező szerv az (1) bekezdés szerinti hatálybalépéstől számított egy éven belül köteles megvizsgálni valamennyi fogyatékosok rehabilitációs és ápolást, gondozást nyújtó bentlakásos intézményét, továbbá a hajléktalanok nappali melegedőjének működését, annak ellenőrzése céljából, hogy megfelelnek-e az Szt.-ben és a végrehajtási rendeleteiben foglalt szakmai követelményeknek. Ha az ellenőrzés során az engedélyező szerv megállapítja, hogy az intézmény fenntartója a szakmai követelményeket nem teljesítette, a működést engedélyező szerv a működési engedélyt visszavonja és a feltételek teljesítéséig ideiglenes működési engedélyt ad.

Budapest, 2000. március 2.

Gönczöl Katalin